**Józef Mirosław Życiński** (født 1. september 1948 i Nowa Wieś, kommune i Rozprza, Powiat Piotrkowski i Polen; død 10. februar 2011 i Roma) var en polsk katolsk teolog, filosof og erkebiskop av Lublin.

Liv og virke
------------

### Bakgrunn

Józef Życiński studerte ved presteseminaret i Czestochowa og ble diakonviet 19. juni 1971 av Franciszek Musiel, hjelpebiskop i Czestochowa.

### Prest

Den 21. mai 1972 ble han presteviet av Stefan Bareła, biskop av Czestochowa. I 1976 tok han doktorgrad fra Det teologiske fakultet i Kraków og en doktorgrad i filosofi fra Det teologiske fakultet i Warszawa. I 1980 habiliterte han med en avhandling om relativistisk kosmologi.

Fra 1980 hadde han fakultetsleder for logikk og metodikk ved Fry psvelige teologiske fakultet i Kraków. Fra 1982 til 1985 var Życiński visedekan og fra 1988 til 1990 dekan ved Fakultet for kunst der. Han var spesielt involvert i tverrfaglige spørsmål om filosofiske spørsmål i vitenskap.[1]

### Biskop av Tarnów

Pave Johannes Paul II utnevnte ham til biskop av Tarnów i 1992. Han ble bispeviet 4. november 1990 av erkebiskopen av Kraków, kardinal Franciszek Macharski; medkonsekratorer var Stanisław Nowak, erkebiskop av Czestochowa, og Ignacy Tokarczuk, erkebiskop av Przemyśl. 

### Erkebiskop av Lublin

I 1997 ble Józef Życiński utnevnt til erkebiskop av Lublin.

Han har blant annet skrevet flere hundre vitenskapelige publikasjoner på engelsk, tysk, italiensk, fransk, spansk, russisk, slovakisk og ungarsk. Han har undervist ved University of California, Berkeley, Catholic University of America i Washington, Australian Catholic University og University of Oxford. I 2006/07 var han gjesteprofessor ved *The Nanovic Institute for European Studies* ved University of Notre Dame. Han var storkansler ved det katolske universitetet i Lublin. I tillegg var Józef Życiński medlem av det faste råd for [[den polske bispekonferanse}} og felleskommisjonen for bispekonferanse og Polens regjering. Han var medlem av Det pavelige kulturråd og rådgiver for Kongregasjonen for katolsk utdanning i Roma. Erkebiskop Życiński var blant annet medlem av *European Academy of Sciences and Arts* i Salzburg og utenlandsk medlem av Det russiske vitenskapsakademi. Han var æresdoktor fra Jordbruksuniversitetet i Lublin og Det jagiellonske universitet i Kraków.

Życiński døde 10. februar 2011, antagelig som et resultat av et hjerteinfarkt han fikk på et hotell i Roma mens han deltok på et møte i Kongregasjonen for katolsk utdanning.[4] 

Han ble gravlagt 19. februar 2011 etter et rekviem i Lublins katolske katedral, ledet av erkebiskop Celestino Migliore, {{den apostoliske nuntius[[ til Polen, og i nærvær av den polske president Bronisław Komorowski og andre ledende politikere. President Komorowski hedret Józef Życiński posthumt med storkorset for polsk gjenfødelse (Orden of Polonia Restituta).[5]

Józef Życiński ble ansett for å være den mest fremtredende kirkelige deltaker i det offentlige liv i Polen og også i polske medier[6]; han var den ledende representant for den liberale fløyen av den polske katolske kirke[7] og motsatte seg heftig antisemittisme. Han var en garantist for forsoning[4] og engasjerte seg i økumenisk dialog med de ortodokse og i den kristen-jødiske dialog.[8]

På grunn av sin liberale holdning kritiserte Zycinski den nasjonalkatolske fløy i den polske kirken, blant annet alliansen mellom Radio Maryja med de høyrenasjonalistiske partie5, og han vendte seg også kraftig mot de bakvaskende rapportene om statsminister Tusk på grunn av hans påståtte «bestefar i Wehrmacht». Naturligvis ga denne holdningen ham også mye kritikk.[9]

Et spesielt anliggende for Życiński var støtten til Renovabis-kampanjen.[6]